ประกาศกรุงเทพมหานคร เรื่อง การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร (ฉบับที่ 104)
ประกาศกรุงเทพมหานคร
เรื่อง
การแบ่งส่วนราชการภายในหน่วยงานและการกำหนดอำนาจหน้าที่
ของส่วนราชการกรุงเทพมหานคร
(ฉบับที่ ๑๐๔)[๑]
 

โดยที่คณะกรรมการข้าราชการกรุงเทพมหานครและบุคลากรกรุงเทพมหานครได้มีมติในการประชุม
ครั้งที่ ๕/๒๕๖๑ เมื่อวันที่ ๑๗ พฤษภาคม ๒๕๖๑ เห็นชอบการปรับปรุงโครงสร้างการแบ่งส่วนราชการการกำหนดอำนาจหน้าที่
และการกำหนดกรอบอัตรากำลังของสำนักงานเลขานุการผู้ว่าราชการกรุงเทพมหานคร และสำนักงานคณะกรรมการข้าราชการกรุงเทพมหานคร
เพื่อให้มีความเหมาะสมกับภารกิจที่รับผิดชอบ

อาศัยอำนาจตามความในมาตรา
๖๐ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘
จึงให้แก้ไขเพิ่มเติมประกาศกรุงเทพมหานคร เรื่อง การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร
ลงวันที่ ๓๑ ตุลาคม ๒๕๒๘ ดังนี้

๑.
ให้ยกเลิกความในหมวด ๒ ข้อ ๒ แห่งประกาศกรุงเทพมหานคร เรื่อง การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร
ลงวันที่ ๓๑ ตุลาคม ๒๕๒๘ และให้ใช้ความต่อไปนี้แทน
หมวด
๒
สำนักงานเลขานุการผู้ว่าราชการกรุงเทพมหานคร
 

ข้อ
๒ สำนักงานเลขานุการผู้ว่าราชการกรุงเทพมหานคร
มีอำนาจหน้าที่เกี่ยวกับ
(๑) ดำเนินการเกี่ยวกับราชการและงานของผู้ว่าราชการกรุงเทพมหานคร
รองผู้ว่าราชการกรุงเทพมหานคร
เลขานุการผู้ว่าราชการกรุงเทพมหานคร
ผู้ช่วยเลขานุการผู้ว่าราชการกรุงเทพมหานครและคณะที่ปรึกษาของผู้ว่าราชการกรุงเทพมหานคร
(๒) จัดประชุมคณะผู้บริหารกรุงเทพมหานคร การประชุมหัวหน้าหน่วยงานของกรุงเทพมหานคร
และการประชุมต่าง ๆ ของผู้ว่าราชการกรุงเทพมหานคร
รองผู้ว่าราชการกรุงเทพมหานครและคณะที่ปรึกษาของผู้ว่าราชการกรุงเทพมหานคร
(๓) เป็นศูนย์กลางการประสานราชการด้านนโยบายระหว่างกรุงเทพมหานครกับสภากรุงเทพมหานคร
รัฐสภา สำนักเลขาธิการคณะรัฐมนตรี สำนักนายกรัฐมนตรี
กระทรวงมหาดไทยและส่วนราชการที่เกี่ยวข้อง
(๔) ดำเนินการเกี่ยวกับเรื่องราวร้องทุกข์ ร้องเรียน
ข้อคิดเห็น และข้อเสนอแนะที่เกี่ยวกับราชการกรุงเทพมหานคร
(๕) เป็นศูนย์กลางฐานข้อมูลด้านการบริหารราชการของคณะผู้บริหารกรุงเทพมหานครฝ่ายการเมือง
(๖) ปฏิบัติหน้าที่อื่นที่เกี่ยวข้องหรือได้รับมอบหมาย

ข้อ
๒ ทวิ สำนักงานเลขานุการผู้ว่าราชการกรุงเทพมหานคร
มีส่วนราชการดังต่อไปนี้
(๑) ฝ่ายบริหารงานทั่วไป มีอำนาจหน้าที่ดังนี้
(๑.๑) งานสารบรรณและธุรการทั่วไป
(๑.๒) งานการเจ้าหน้าที่
(๑.๓) งานการประชุม
(๑.๔) งานการคลังและงบประมาณ
(๑.๕) งานบัญชีและพัสดุ
(๑.๖) งานการผลิตเอกสารที่ใช้ในการประชุมต่าง
ๆ
(๑.๗) งานเผยแพร่ข่าวสาร
และข้อมูลประชาสัมพันธ์ของสำนักงาน
(๑.๘) งานต้อนรับและอำนวยความสะดวกในการเข้าพบผู้ว่าราชการกรุงเทพมหานครและงานพิธีการต่าง
ๆ ของสำนักงาน
(๑.๙) ประสานงานพิธีการ รัฐพิธี
และพระราชพิธีกับส่วนราชการที่เกี่ยวข้อง
(๑.๑๐) จัดทำ ติดตาม
และรายงานผลการดำเนินการตามแผนปฏิบัติราชการประจำปีของสำนักงาน
(๑.๑๑) งานควบคุมดูแลสถานที่และยานพาหนะ
(๑.๑๒) ปฏิบัติหน้าที่อื่นที่เกี่ยวข้องหรือได้รับมอบหมาย
(๒) ส่วนประสานนโยบาย มีอำนาจหน้าที่ดังนี้
(๒.๑) ดำเนินการด้านการประชุมคณะผู้บริหารกรุงเทพมหานคร
การประชุมหัวหน้าหน่วยงานของกรุงเทพมหานคร และการประชุมคณะกรรมการชุดต่าง ๆ
ที่ผู้ว่าราชการกรุงเทพมหานครแต่งตั้งหรือตามที่ผู้ว่าราชการกรุงเทพมหานครสั่งการ
หรือกรณีมีเหตุการณ์ฉุกเฉินเร่งด่วน
(๒.๒) ดำเนินการด้านนโยบายและการตรวจราชการของผู้ว่าราชการกรุงเทพมหานคร
(๒.๓) ดำเนินการประสานงานกับสภากรุงเทพมหานคร รัฐสภา สำนักเลขาธิการคณะรัฐมนตรี
สำนักนายกรัฐมนตรี กระทรวงมหาดไทยและส่วนราชการอื่นที่เกี่ยวข้อง
(๒.๔) ดำเนินการในฐานะศูนย์ข้อมูลด้านนโยบายของผู้ว่าราชการกรุงเทพมหานครมติคณะรัฐมนตรี
บันทึกสั่งการและคำสั่งต่าง ๆ
(๒.๕) ปฏิบัติหน้าที่อื่นที่เกี่ยวข้องหรือได้รับมอบหมาย
(๓) ส่วนเรื่องราวร้องทุกข์ มีอำนาจหน้าที่ดังนี้
(๓.๑) ดำเนินการด้านการรับและตรวจสอบเรื่องร้องทุกข์
เรื่องร้องเรียน ข้อคิดเห็นและข้อเสนอแนะเกี่ยวกับราชการกรุงเทพมหานคร
(๓.๒) ดำเนินการด้านการติดตามและประเมินผลการดำเนินการแก้ไขปัญหาเรื่องร้องทุกข์และเรื่องร้องเรียน
(๓.๓) ดำเนินการด้านการประชาสัมพันธ์ผลการดำเนินการแก้ไขปัญหาเรื่องร้องทุกข์และเรื่องร้องเรียน
(๓.๔) ดำเนินการในฐานะศูนย์ข้อมูลด้านเรื่องร้องทุกข์และเรื่องร้องเรียนของผู้บริหารกรุงเทพมหานครฝ่ายการเมือง
(๓.๕) ปฏิบัติหน้าที่อื่นที่เกี่ยวข้องหรือได้รับมอบหมาย
(๔) กลุ่มงานเลขานุการผู้ว่าราชการกรุงเทพมหานคร มีอำนาจหน้าที่ดังนี้
(๔.๑) วิเคราะห์และกลั่นกรองงานที่หน่วยงานในสังกัดกรุงเทพมหานคร
และนอกสังกัดกรุงเทพมหานครเสนอ ตลอดจนเรื่องที่จะนำเสนอต่อคณะรัฐมนตรี
นายกรัฐมนตรีและรัฐมนตรีว่าการกระทรวงมหาดไทย
โดยวิเคราะห์และตรวจสอบความถูกต้องของงานตามกฎหมาย
ระเบียบหนังสือสั่งการที่เกี่ยวข้อง พร้อมข้อพิจารณาเสนอแนะต่อผู้ว่าราชการกรุงเทพมหานคร
และเลขานุการผู้ว่าราชการกรุงเทพมหานคร
(๔.๒) ดำเนินการนัดหมาย
จัดวาระงาน ติดตามและอานวยความสะดวกในการปฏิบัติงานของผู้ว่าราชการกรุงเทพมหานคร
เลขานุการผู้ว่าราชการกรุงเทพมหานคร และผู้ช่วยเลขานุการ ผู้ว่าราชการกรุงเทพมหานคร
(๔.๓) ติดตามสถานการณ์
ประสานงาน ค้นหาและรวบรวมข้อมูลต่าง ๆ
เพื่อสรุปรายงานตามที่ผู้ว่าราชการกรุงเทพมหานคร
เลขานุการผู้ว่าราชการกรุงเทพมหานคร
และผู้ช่วยเลขานุการผู้ว่าราชการกรุงเทพมหานครมอบหมาย สำหรับใช้เป็นข้อมูลประกอบการตัดสินใจของผู้บริหาร
(๔.๔) ติดตามนโยบายหรือเรื่องที่ผู้ว่าราชการกรุงเทพมหานคร เลขานุการผู้ว่าราชการกรุงเทพมหานครและผู้ช่วยเลขานุการผู้ว่าราชการกรุงเทพมหานครมอบหมาย
(๔.๕) ปฏิบัติหน้าที่อื่นที่เกี่ยวข้องหรือได้รับมอบหมาย
(๕) กลุ่มงานเลขานุการรองผู้ว่าราชการกรุงเทพมหานครและที่ปรึกษาผู้ว่าราชการกรุงเทพมหานครมีอำนาจหน้าที่ดังนี้
(๕.๑)
วิเคราะห์และกลั่นกรองงาน
โดยวิเคราะห์และตรวจสอบความถูกต้องของข้อกฎหมายระเบียบหนังสือสั่งการที่เกี่ยวข้อง
พร้อมข้อคิดเห็นเสนอต่อรองผู้ว่าราชการกรุงเทพมหานคร
(๕.๒)
ศึกษาและสรุปข้อเท็จจริงเรื่องที่ผู้ว่าราชการกรุงเทพมหานครมอบหมายให้ที่ปรึกษาของผู้ว่าราชการกรุงเทพมหานคร
(๕.๓)
ดำเนินการนัดหมาย จัดวาระงาน ติดตามและอำนวยความสะดวกในการปฏิบัติงานของรองผู้ว่าราชการกรุงเทพมหานครและที่ปรึกษาของผู้ว่าราชการกรุงเทพมหานคร
(๕.๔)
ติดตามสถานการณ์ ประสานงาน ค้นหาและรวบรวมข้อมูลต่าง ๆ เพื่อสรุปรายงานตามที่รองผู้ว่าราชการกรุงเทพมหานครและที่ปรึกษาของผู้ว่าราชการกรุงเทพมหานครมอบหมายสำหรับใช้เป็นข้อมูลประกอบการตัดสินใจของผู้บริหาร
(๕.๕) ดำเนินการเกี่ยวกับการตรวจราชการของรองผู้ว่าราชการกรุงเทพมหานครและที่ปรึกษาของผู้ว่าราชการกรุงเทพมหานคร
(๕.๖) ติดตามนโยบายหรือเรื่องที่รองผู้ว่าราชการกรุงเทพมหานครมอบหมาย
(๕.๗) ปฏิบัติหน้าที่อื่นที่เกี่ยวข้องหรือได้รับมอบหมาย
๒.
ให้ยกเลิกความในหมวด ๓ ข้อ ๓ แห่งประกาศกรุงเทพมหานคร เรื่อง
การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร
ลงวันที่ ๓๑ ตุลาคม ๒๕๒๘ ซึ่งแก้ไขเพิ่มเติมโดยประกาศกรุงเทพมหานคร เรื่อง
การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร
(ฉบับที่ ๗๖) ลงวันที่ ๕ กันยายน ๒๕๕๔
และให้ใช้ความต่อไปนี้แทน
หมวด
๓
สำนักงานคณะกรรมการข้าราชการกรุงเทพมหานคร
 

ข้อ
๓ สำนักงานคณะกรรมการข้าราชการกรุงเทพมหานคร
มีอำนาจหน้าที่เกี่ยวกับ
(๑) ราชการประจำของคณะกรรมการข้าราชการกรุงเทพมหานครและบุคลากรกรุงเทพมหานคร
(๒) งานในหน้าที่ของคณะกรรมการข้าราชการกรุงเทพมหานครและบุคลากรกรุงเทพมหานคร
(๓) วิเคราะห์และวิจัยเกี่ยวกับการบริหารงานบุคคลและจัดระบบราชการกรุงเทพมหานคร
(๔) จัดทำยุทธศาสตร์ ประสานงานและดำเนินการเกี่ยวกับการพัฒนาทรัพยากรบุคคลของข้าราชการกรุงเทพมหานครและบุคลากรกรุงเทพมหานคร
(๕) จัดทำรายงานประจำปีเกี่ยวกับการบริหารทรัพยากรบุคคลในราชการกรุงเทพมหานคร
(๖) ดำเนินการตามที่คณะกรรมการข้าราชการกรุงเทพมหานครและบุคลากรกรุงเทพมหานครมอบหมาย
(๗) ปฏิบัติหน้าที่อื่นที่เกี่ยวข้องหรือที่ได้รับมอบหมาย

ข้อ
๓ ทวิ สำนักงานคณะกรรมการข้าราชการกรุงเทพมหานคร
มีส่วนราชการดังต่อไปนี้
(๑)
กองบริหารทั่วไป มีอำนาจหน้าที่ดังนี้
(๑.๑)
งานด้านเลขานุการ
(๑.๒)
งานด้านบริหารทั่วไป งานสารบรรณและธุรการ
(๑.๓)
การประชุมคณะกรรมการข้าราชการกรุงเทพมหานครและบุคลากรกรุงเทพมหานคร (ก.ก.)
และการคัดเลือกและแต่งตั้งคณะกรรมการใน ก.ก. และ อ.ก.ก. ที่เกี่ยวข้อง
(๑.๔)
งานด้านการคลัง พัสดุ และครุภัณฑ์
(๑.๕)
งานการเจ้าหน้าที่และการดำเนินการใน อ.ก.ก. หน่วยงาน
(๑.๖)
งานประชาสัมพันธ์และเผยแพร่ข้อมูลข่าวสารของสำนักงาน ก.ก.
(๑.๗)
การจัดทำวารสารและรายงานประจำปี
(๑.๘) การดำเนินการศูนย์ข้อมูลข่าวสารตามกฎหมายของสำนักงาน
ก.ก.
(๑.๙) การจัดทำ ติดตาม
รายงานและประเมินผลแผนปฏิบัติราชการประจำปีของกองและของสำนักงาน
(๑.๑๐)
ปฏิบัติหน้าที่อื่นที่เกี่ยวข้องหรือได้รับมอบหมาย
(๒) กองสรรหาบุคคล มีอำนาจหน้าที่ดังนี้
(๒.๑) การสรรหาและเลือกสรรบุคคลเข้ารับราชการเป็นข้าราชการกรุงเทพมหานคร
(๒.๒) การสร้างและพัฒนาเครื่องมือเพื่อการสรรหาและเลือกสรรข้าราชการกรุงเทพมหานครเข้าสู่ตำแหน่ง
(๒.๓) เป็นศูนย์กลางในการประสานการสรรหาและเลือกสรรบุคคลเข้ารับราชการเป็นข้าราชการกรุงเทพมหานคร
(๒.๔) การสรรหาและเลือกสรรเพื่อรับทุนการศึกษา ฝึกอบรม หรือดูงาน ตามความต้องการของกรุงเทพมหานคร
(๒.๕) การรับโอน การบรรจุกลับ
และการเปลี่ยนประเภทข้าราชการ
(๒.๖) การพัฒนาสายอาชีพนักทรัพยากรบุคคล
(๒.๗) ปฏิบัติหน้าที่อื่นที่เกี่ยวข้องหรือได้รับมอบหมาย
(๓) กองพัฒนาระบบราชการกรุงเทพมหานคร มีอำนาจหน้าที่ดังนี้
(๓.๑) การวิเคราะห์ วิจัย ดำเนินการ
ติดตามและประเมินผลการพัฒนาระบบงานและการจ้างงานรูปแบบใหม่
(๓.๒) การวิเคราะห์ วิจัย ดำเนินการ
ติดตามและประเมินผลการพัฒนาระบบบริหารผลงานและการบริหารค่าตอบแทน
(๓.๓) การวิเคราะห์ วิจัย ดำเนินการ
ติดตามและประเมินผลการพัฒนาคุณภาพชีวิตข้าราชการกรุงเทพมหานครและบุคลากรกรุงเทพมหานคร
(๓.๔) การกำหนดกรอบและทิศทางการขับเคลื่อนการบริหารทรัพยากรบุคคล
(๓.๕) การนำนวัตกรรมและเทคนิคทางการบริหารสมัยใหม่ไปใช้ให้เหมาะสมกับหน่วยงานสังกัดกรุงเทพมหานคร
(๓.๖) ปฏิบัติหน้าที่อื่นที่เกี่ยวข้องหรือได้รับมอบหมาย
(๔) กองอัตรากาลัง มีอำนาจหน้าที่ดังนี้
(๔.๑) การกำหนดโครงสร้าง อำนาจหน้าที่
และกรอบอัตรากำลังของหน่วยงานในสังกัดกรุงเทพมหานคร
(๔.๒) การจัดทำแผนกำลังคน
แผนสืบทอดตำแหน่ง แผนเส้นทางความก้าวหน้าในสายอาชีพ
(๔.๓) การกำหนดหลักเกณฑ์การกำหนดตำแหน่งและมาตรฐานกำหนดตำแหน่งข้าราชการกรุงเทพมหานครสามัญ
ข้าราชการครูและบุคลากรทางการศึกษากรุงเทพมหานครและบุคลากรกรุงเทพมหานคร
(๔.๔) การกำหนดหลักเกณฑ์
วิธีการ เงื่อนไขและดำเนินการคัดเลือกบุคคลและประเมินบุคคลเพื่อแต่งตั้งให้ข้าราชการกรุงเทพมหานครสามัญดารงตำแหน่งประเภททั่วไป
และประเภทวิชาการ
(๔.๕) การกำหนดหลักเกณฑ์ วิธีการ
และเงื่อนไขการบริหารทรัพยากรบุคคลของบุคลากรกรุงเทพมหานคร
(๔.๖) การกำหนดหลักเกณฑ์
วิธีการ เงื่อนไขและดำเนินการประเมินวิทยฐานะของข้าราชการครูและบุคลากรทางการศึกษากรุงเทพมหานคร
(๔.๗) การเป็นศูนย์กลางข้อมูลด้านภารกิจ
โครงสร้างการแบ่งส่วนราชการและอัตรากาลังของกรุงเทพมหานคร
(๔.๘) ปฏิบัติหน้าที่อื่นที่เกี่ยวข้องหรือได้รับมอบหมาย
(๕)
กองทะเบียนประวัติข้าราชการ มีอำนาจหน้าที่ดังนี้
(๕.๑) การเป็นศูนย์กลางข้อมูลทรัพยากรบุคคลของกรุงเทพมหานคร
(๕.๒) การจัดทำฐานข้อมูลและประมวลผลข้อมูลทรัพยากรบุคคลของกรุงเทพมหานครเพื่อใช้สนับสนุนการตัดสินใจของฝ่ายบริหาร
(๕.๓) ให้คำปรึกษา แนะนำทางด้านข้อมูลทรัพยากรบุคคลของกรุงเทพมหานครแก่หน่วยงานและข้าราชการของกรุงเทพมหานคร
(๕.๔) เป็นศูนย์กลางการรักษาทะเบียนประวัติข้าราชการกรุงเทพมหานคร
(๕.๕) การตรวจสอบคำสั่ง
(๕.๖) การควบคุมและแก้ไขทะเบียนประวัติข้าราชการกรุงเทพมหานคร
(๕.๗) ปฏิบัติหน้าที่อื่นที่เกี่ยวข้องหรือได้รับมอบหมาย
(๖) กองวินัยและเสริมสร้างจริยธรรม มีอำนาจหน้าที่ดังนี้.
(๖.๑) การดำเนินการเกี่ยวกับการรักษามาตรฐานวินัยข้าราชการกรุงเทพมหานครและบุคลากรกรุงเทพมหานคร
(๖.๒) การพิจารณา ติดตามและเร่งรัดการดำเนินการทางวินัยและการสั่งให้ออกจากราชการของข้าราชการกรุงเทพมหานครและบุคลากรกรุงเทพมหานคร
(๖.๓) การเสริมสร้างจริยธรรม
คุณธรรมและจรรยาบรรณข้าราชการกรุงเทพมหานครและบุคลากรกรุงเทพมหานคร
(๖.๔) การเป็นศูนย์กลางการประสานความร่วมมือ
ติดตามและดำเนินการป้องกันและปราบปรามการทุจริตและประพฤติมิชอบของกรุงเทพมหานคร
(๖.๕) การดำเนินการเกี่ยวกับคดีปกครอง
เนื่องจากการดำเนินการตามมติ ก.ก.
(๖.๖) การพิจารณาและทำความเห็นเกี่ยวกับเรื่องร้องทุกข์และเรื่องร้องเรียนของข้าราชการกรุงเทพมหานครและบุคลากรกรุงเทพมหานครสังกัดสำนักงาน
ก.ก.
(๖.๗) การจัดทำ แก้ไข
ปรับปรุงและพัฒนาข้อกฎหมาย กฎ ระเบียบ ข้อบังคับหลักเกณฑ์ วิธีการ คำสั่ง
และหนังสือเวียนตามกฎหมายว่าด้วยระเบียบข้าราชการกรุงเทพมหานครและบุคลากรกรุงเทพมหานคร
(๖.๘) การตรวจร่างสัญญา
และงานนิติการอื่น ๆ
(๖.๙) ปฏิบัติหน้าที่อื่นที่เกี่ยวข้องหรือได้รับมอบหมาย
(๗) กองพิทักษ์ระบบคุณธรรม มีอำนาจหน้าที่ดังนี้
(๗.๑) การสนับสนุนการดำเนินการเกี่ยวกับการอุทธรณ์การร้องทุกข์
และการคุ้มครองระบบคุณธรรมของข้าราชการกรุงเทพมหานคร
(๗.๒) การดำเนินการเกี่ยวกับคดีปกครองกรณีที่
ก.พ.ค. กรุงเทพมหานคร กรรมการวินิจฉัยอุทธรณ์ กรุงเทพมหานคร
หรือกรรมการวินิจฉัยร้องทุกข์ กรุงเทพมหานคร ถูกฟ้องคดีปกครองต่อศาลปกครองชั้นต้น
(๗.๓) การพัฒนาหลักเกณฑ์
วิธีการ กฎ ระเบียบ แนวทางการดำเนินการด้านการอุทธรณ์การร้องทุกข์
และการคุ้มครองระบบคุณธรรม
(๗.๔) การปรับปรุง แก้ไข หรือจัดทำร่างกฎหมาย
กฎ ระเบียบ ข้อบังคับ หนังสือสั่งการและแนวทางปฏิบัติต่าง ๆ
ที่อยู่ในความรับผิดชอบของ ก.พ.ค. กรุงเทพมหานคร
(๗.๕) การให้คำปรึกษา แนะนำ
สนับสนุน ติดตามและประเมิน ผลเกี่ยวกับการอุทธรณ์การร้องทุกข์
และการรักษาระบบคุณธรรมของกรุงเทพมหานคร
(๗.๖) ปฏิบัติหน้าที่อื่นที่เกี่ยวข้องหรือได้รับมอบหมาย
ทั้งนี้
ให้มีผลตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๙ สิงหาคม พ.ศ. ๒๕๖๑
พลตำรวจเอก
อัศวิน ขวัญเมือง
ผู้ว่าราชการกรุงเทพมหานคร






วิวรรธน์/จัดทำ
๑๘ กันยายน ๒๕๖๑


[๑] ราชกิจจานุเบกษา
เล่ม ๑๓๕/ตอนพิเศษ ๒๑๓ ง/หน้า ๒๕/๓ กันยายน ๒๕๖๑